recursal/SuperWikiNEXT-32B huggingface dataset:
|  |  |  |
| --- | --- | --- |
|  |  | *பேனலஸ் ஸ்டிப்டிகஸ்*, மவுண்ட். வெர்னான், விஸ்கான்சின் |
|  |  |  *ஓம்பலோட்டஸ் ஒலரியஸ்* *ஓம்பலோட்டஸ் நிடிஃபார்மிஸ்* (மேலே காணப்பட்டது), இருட்டில் ஒளிரும் செயற்கையாக பாய்ச்சும் ஒளி இயற்கை பளபளப்புக்கு மாறாக உள்ளது. |

**பாக்ஸ்ஃபயர்** (*Foxfire*), **தேவதை தீ** அல்லது **சிம்பன்சி தீ** என்றும் அழைக்கப்படுவது, மட்கும் மரத்தில் இருந்து உருவாகும் சில வகை பூஞ்சைகளால் உருவாக்கப்பட்ட உயிரொளிர்வு ஆகும். நீல- பச்சை ஒளிர்வுக்கு லூசிஃபெரேஸ், ஒரு ஆக்ஸிஜனேற்ற நொதி காரணமாக உள்ளது, இது லூசிஃபெரினுடன் வினைபுரியும் போது ஒளியை வெளியிடுகிறது. இந்த ஒளி உமிழும் பூஞ்சைகள் குறித்து பண்டைய காலங்களிலிருந்து அறியப்படுகிறது. என்றாலும் இது ஆதாரபூர்வமாக 1823 இல் தீர்மானிக்கப்பட்டது.

விளக்கம்
--------

பாக்ஸ்ஃபயர் என்பது மட்கும் மரங்களில் இருக்கும் சிலவகை பூஞ்சைகளால் உருவாக்கப்படும் உயிரொளிர்வு ஆகும. இது பனெல்லஸ் ஸ்டிப்டிகஸ், ஓம்பலோட்டஸ் ஒலியாரியஸ், ஓம்பலோட்டஸ் நிடிஃபார்மிஸ் உள்ளிட்ட பல பூஞ்சை உயிரினங்களில் நிகழ்கிறது. நீல-பச்சை ஒளிர்வானது இதற்கு காரணம் லூசிஃபெரேஸ், என்னும் ஒரு ஆக்ஸிஜனேற்ற நொதி ஆகும். இது லூசிஃபெரினுடன் வினைபுரியும் போது ஒளியை வெளியிடுகிறது. பூச்சிகளைக் கவர்ந்து இனப்பெருக்கம் செய்யவே இது ஒளிர்கிறது என்று சிலர் நம்புகிறார்கள், அல்லது தன்னை உண்ணும் விலங்குகளுக்கு எச்சரிக்கைவிடுக்கவே இவ்வாரு ஒளிர்வதாகவும் சொல்லப்படுகிறது, சில நச்சு அல்லது விரும்பத்தகாத விலங்கு இனங்கள் பிரகாசமான வண்ணங்களில் காட்சியளிப்பது போன்றது இது ஆகும். பொதுவாக இதில் இருந்து வரும் ஒளியின் வெளிச்சம் மிகவும் மங்கலானதாக இருந்தாலும், சில சந்தர்ப்பங்களில் புத்தகம் படிக்கக்கூடிய அளவுக்கு போதுமான வெளிச்சம் அரிதாக கிடைப்பது உண்டு.

வரலாறு
------

பாக்ஸ்ஃபைரின் குறித்த மிகப் பழமையான பதிவானது கி.மு. 382 இல் அரிசுட்டாட்டில் எழுதியது ஆகும். இந்த குறிப்புகளிள் நெருப்பைப் போலன்றி, தொடுவதற்கு குளிர்ச்சியாக இருந்த ஒரு ஒளியைக் குறிக்கின்றன. ரோமானிய சிந்தனையாளர் மூத்த பிளினி ஆலிவ் தோப்புகளில் ஒளிரும் மரத்தையும் குறிப்பிட்டுள்ளார்.

ஆரம்பகால நீர்மூழ்கிக் கப்பல்களில் காற்றழுத்தமானி மற்றும் திசைகாட்டி ஆகியவற்றின் ஊசிகளை ஒளிரச் செய்ய பாக்ஸ்ஃபயர் பயன்படுத்தப்பட்டது.

"பாக்ஸ்ஃபயர்" என்ற பெயரில் உள்ள பாக்ஸ் என்ற சொல்லானது பழைய பிரஞ்சு மொழிச் சொல்லான *fols* இருந்து தோன்றியது *fols* என்ற சொல்லின் பொருள் "நரி" என்ற பெயரைக் காட்டிலும் "பொய்" என்று பொருள்படும். இருப்பினும், இதுபோன்ற நெருப்புகளுடன் நரிகளின் தொடர்பு பரவலாக உள்ளது, மேலும் இது ஜப்பானிய நாட்டுப்புறக் கதைகளிலும் குறிப்பிடப்படுகிறது.

குறிப்புகள்
-----------

1. ↑  "Foxfire:Bioluminescent Fungi". inamidst.com. July 18, 2011 அன்று பார்க்கப்பட்டது.
2. ↑  "Bioluminescent Fungi". Mykoweb. July 18, 2011 அன்று பார்க்கப்பட்டது.
3. ↑  "Foxfire: Bioluminescence in the Forest". Warnell School of Forest Resources. July 19, 2011 அன்று மூலம் பரணிடப்பட்டது. July 18, 2011 அன்று பார்க்கப்பட்டது.
4. ↑  "The Submarine Turtle: Naval Documents of the Revolutionary War". Navy Department Library. September 17, 2008 அன்று மூலம் பரணிடப்பட்டது. May 1, 2012 அன்று பார்க்கப்பட்டது.
5. ↑  Smythe Palmer, Abram, *The Folk and Their Word-lore: An Essay on Popular Etymologies* (1904)
கழுகுப் பார்வையில் ஶ்ரீநகர் மற்றும் காஷ்மீர் பள்ளத்தாக்கு
ஜம்மு காஷ்மீர் இந்தியாவின் வடகோடியில் இருக்கும் யூனியன் பிரதேசம் ஆகும். 17 ஆம் நூற்றாண்டில் முகலாய மன்னர் ஜகாங்கீர் காஷ்மீர் பள்ளத்தாக்கிற்கு வந்த போது , உலகில் சொர்க்கம் என்று ஒன்றும் எங்காவது இருக்குமானால் அது இதுதான் என தால் ஏரியில் இருக்கும் போது சொன்னாராம்.இது ஒரு முக்கியமான சுற்றுலாத்தலம். காஷ்மீர் , ஶ்ரீநகர் , குல்மார்க் , முகலாயர் தோட்டம் , பாகல்ஹாம் , ஜம்மு மற்றும் லடாக் ஆகியவை முக்கியமான இடங்கள். இவற்றில் சில இடங்களைப் பார்க்க வெளிநாட்டினர் இந்திய அரசிடம் அனுமதி பெற வேண்டும்.

பகுதிகள்
--------

* ஜம்மு - பெரும்பாலான மக்கள் இங்கேயே நின்று விடுகின்றனர். கோயில்களுக்கு பிரசித்தி பெற்ற இடம்.
* காஷ்மீர் பள்ளத்தாக்கு - இது பூமியின் சொர்க்கம் என சிலர் சொல்கின்றனர். நட்பான மக்கள் , அழகான தோட்டங்கள் , ஏரிகள் , அழகான நிலக்காட்சிகள் அடங்கிய பகுதி.
* லடாக்- இமயமலையின் அடிவாரப்பகுதி. மலையேறுபவர்கள் விரும்பும் இடம்.

நகரங்கள்
--------

* ஜம்மு-குளிர்காலத் தலைநகர்
* ஶ்ரீநகர்-கோடைகாலத் தலைநகர்
* குல்மார்க்
* காற்ரா
* லே
* பாகல்ஹாம்
* பாற்னிடாப்
* உதம்பூர்
* ஸேப் பாய்க்

மொழி
----

காஷ்மீரின் அலுவல் மொழி உருது ஆகும்.ஆனால் இங்கு முக்கியமான மொழி காஷ்மீரி ஆகும்.பெரும்பாலானோர் பேசும் மொழியாக இந்தியும் இருக்கிறது.

செல்லும் விதம்
--------------

**விமானம் மூலம்**

ஜம்மு , ஶ்ரீநகர் மற்றும் லே அகிய பகுதிகளுக்கு இந்தியன் ஏர்லைன்ஸ் , கிங்ஃபிஷ்ஷர் ,இண்டிகோ ஏர்லைன்ஸ் மற்றும் ஸ்பைஸ் ஜெட் ஆகியவை சேவை வழங்குகின்றன.

**தொடர்வண்டி மூலம்**

உதம்பூரில் கடைசி தொடர்வண்டி நிலையம் அமைந்துள்ளது. இங்கிருந்து வாகனங்கள் மூலம் மேலே செல்லலாம்.

**சாலை மூலம்**

சாலை மூலமாக செல்பவர்கள் இரு வழிகளில் செல்லலாம் ஜம்மு வழியாக ஶ்ரீநகர் செல்வது அல்லது  ஹிமாச்சலப்பிரதேசின் மணாலியிலிருந்து லே செல்வது.

பார்க்க வேண்டிய முக்கியமான இடங்கள்
----------------------------------

பாற்னிடாப்
லடாக்கின் ற்ஸோ மொரிரி ஏரி
குல்மார்க்
* குல்மார்க்
* ஸோன்மார்க்
* ரகுநாத் கோவில்
* பாஹூ கோட்டை
* முஃபாரக் மண்டி அரண்மனை
* பீர் பாபா
* சாடர் மலையேறுமிடம்
* வீர்நாக் முகலாயர் தோட்டம்
* ஶ்ரீநகர்
* தால் ஏரி
* மனஸபால் ஏரி
* ஷாலிமர் முகலாயர் தோட்டம்
* நிஷாந்த் முகலாயர் தோட்டம்
* சேஸ்மிஷாகி முகலாயர் தோட்டம்
* பாதம்வாரி தோட்டம்
* பாரி மஹால்
* சங்கராச்சாரியா கோவில்
* ஹரி ப்ரபாத் கோவில்
* கீர் பவானி கோவில்
* பாகல்ஹாம்
* பிடாப் பள்ளத்தாக்கு
* யுஸ்மார்க்
* அரு
* அமர்நாத் கோவில்
* வைஷ்னோ தேவி கோவில்
* பாற்னிடாப்
* பாதர்வாஹ்
* பூஞஜ்
* ஸனாஸார்
* புஞ்ஜ் பழைய கோட்டை
* பிம்கார்ஹ் கோட்டை
* ராம் நகர் கோட்டை
* லே
* நுப்ரா பள்ளத்தாக்கு
* ற்ஸோ மொரிரி ஏரி
* பங்கோங் ஏரி
* ஸான்ஸ்கார்
**மு. இராஜாங்கம்** (பி. 1939) ஒரு தமிழக அரசியல்வாதி மற்றும் முன்னாள் சட்டமன்ற உறுப்பினர் (1985-1988).

பிறப்பு
-------

இராஜாங்கம் தஞ்சை மாவட்டத்தில் உள்ள கும்பகோணம் அருகில் அமைந்த திருவிடைமருதூரில் தெற்கு எடத்தெருவில் நடுத்தர விவசாயக் குடும்பத்தில் வீரப்படையாட்சி - கண்ணம்பாள் குடும்பத்தில் பிறந்தார். இவரது தந்தை முத்துபடையாட்சி வீரப்பபடையாட்சியின் மூத்த மகன். இராஜாங்கம் முத்துபடையாட்சியின் மூன்றாவது மகன் - இவருக்கு இரண்டு சகோதரர்களும் ,இரண்டு சகோதரிகளும் உள்ளனர்.

குடும்பம்
---------

இவர் விஜயலெட்சுமி என்பவரை மணம் முடித்தார்; சீத்தாலெட்சுமி என்ற மகளும் கோபாலகிருஷ்ணன், மற்றும் பாலமுருகன் என்ற மகன்களும் உள்ளனர். கோபாலகிருஷ்ணன் பேரூராட்சிதலைவராகவும், பாலமுருகன் மருத்துவராகவும் உள்ளனர். இவர் தனது 16 வயது முதல் தனது இளையதந்தை ராமசந்திர படையாட்சி, ஜி. கே. மூப்பனார், ஜி. ரெங்கசாமி மூப்பனார் ஆகியோரின் வழிகாட்டலுடன் அரசியலில் இறங்கினார். பின் ஆன்மீகத்திலும் ஈடுபட்டார்

ஆன்மீகம்
--------

திருவிடைமருதூர் உள்ள திரெளபதியம்மன் கோயில் மற்றும் மகாலிங்க சுவாமி கோயில் இவற்றுக்கு இவரது தலைமையில் கும்பாபிஷேகம் நடைபெற்றுள்ளது.

அரசியல்
-------

* 1972-கள்ளுக்கடை மறியல் போராட்டம், வட்டாரகாங்கிரஸ் கமிட்டி தலைவர்
* 1973-அறப்போராட்டத்தில் கலந்து திருச்சி சிறையில் அடைக்கப்பட்டார்
* 1977-இந்திரா காந்தி கைது செய்ததைக் கண்டித்த போராட்டத்தில் சிறை சென்றார்
* மறைமலைநகர் ரயில்நிலையப் பெயர் போராட்டத்தில் சிறைவாசம்
* 1985-1988 வரை திருவிடைமருதூர் சட்டமன்ற உறுப்பினர்.
* 1995-1996-வரை தஞ்சை ஒருங்கிணைந்த மாவட்ட காங்கிரஸ் தலைவர்.
* 1996-1998-தஞ்சைமாவட்ட த.மா.க தலைவர்.
* 1999- தமாக அறிவித்த விலைவாசி உயர்வு போராட்டத்தில் திருச்சியில் சிறைவாசம்.
* 2000- தமாக போராட்டத்தில் திருச்சியில் சிறைவாசம்.
* 2000-2002 தமாக. மாவட்டத்தலைவர் தஞ்சை (வடக்கு).
* 2002-2013 வரை காங்கிரஸ் மாவட்டத் தலைவர் தஞ்சை (வடக்கு).

மேற்கோள்கள்
-----------

"நினைவுகளும் பகிர்வுகளும்" என்ற மு.இராஜங்கம் எழுதிய நூலில் இருந்து.
நீதிபதி **தெல்லிப்பழை வனராஜா இராசரத்தினம்** (*Tellipalai Wanarajah Rajaratnam*, 21 டிசம்பர் 1920 - 15 சனவரி 1994) இலங்கையின் ஒரு முன்னணித் தமிழ் வழக்கறிஞரும், நீதிபதியும், அரசியல்வாதியும் ஆவார். இவர் பருவ நீதிமன்ற ஆணையராகவும், மீயுயர் நீதிமன்ற நீதிபதியாகவும், நாடாளுமன்ற உறுப்பினராகவும் பணியாற்றியவர்.

ஆரம்ப வாழ்வு
------------

இராசரத்தினம் யாழ்ப்பாண வழக்கறிஞர் டி. சி. இராசரத்தினம் என்பவருக்கு இரண்டாவது மகனாக 1920 டிசம்பர் 21 இல் பிறந்தார். தந்தை இலங்கை அமெரிக்க மிசனின் தலைவராகவும், மலாயன் இலங்கை புகையிலைக் கம்பனியின் தலைவராகவும் இருந்தவர். இராசரத்தினம் கண்டி திரித்துவக் கல்லூரியில் கல்வி பயின்றார். பாடசாலைப் படிப்பை முடித்துக் கொண்டு பல்கலைக்கழகத்தில் சட்டத்தின் சிறப்புப் பட்டம் பெற்றார்.

பணி
---

இராசரத்தினம் 1948 ஆம் ஆண்டில் வழக்குரைஞர் கழகத்தில் இணைந்தார். 1951 இல் இலண்டன் லிங்க்கன் இன் நீதிமன்றத்தில் சேர்ந்தார். ஐக்கிய இராச்சியத்தில் வழக்குரைஞராகப் பணியாற்றிய பின்னர் இலங்கை திரும்பி அங்கு பணியாற்றினார். மகாதேவன் சதாசிவம் வழக்கிலும், பிபிலை நாடாளுமன்ற உறுப்பினர் கொலை வழக்கிலும் பணியாற்றினார். இதன் பின்னர் நீதித் துறை சேவையில் இணைந்து, 1970 இல் பருவ நீதிமன்ற ஆணையராக நியமனம் பெற்றார். 1972 முதல் ஆறு ஆண்டுகளுக்கு உச்ச நீதிமன்ற நீதிபதியாகப் பணியில் இருந்தார்.

அரசியலில்
---------

1989 ஆம் ஆண்டில் இலங்கை சுதந்திரக் கட்சியின் சார்பில் தேசியப் பட்டியல் உறுப்பினராக நாடாளுமன்றம் சென்றார்.

எழுதிய நூல்கள்
--------------

பணியில் இருந்து ஓய்வு பெற்ற பின்னர் இராசரத்தினம் *A Manual of Industrial Law*, *Plantation Workers' Manual* ஆகிய இரு நூல்களை ஆங்கிலத்தில் எழுதி வெளியிட்டார். அத்துடன் இவர் எழுதிய *A Judiciary in Crisis?: The Trial of Zulfikar Ali Bhutto* என்ற நூலுக்கு பாக்கித்தானின் *இலால்-இ-கைத்-இ-அசாம்* விருது வழங்கப்பட்டது.

மேற்கோள்கள்
-----------

1. 1 2  "20th Death Anniversary Of Justice T.W.Rajaratnam". Sri Lanka Guardian. 15 சனவரி 2014.. பார்த்த நாள்: 6 ஏப்ரல் 2015.
2. 1 2 3 4 5 6 7 8  Arumugam, S. (1997). *Dictionary of Biography of the Tamils of Ceylon*. பக். 152. .
3. ↑  "A murder retold". *சண்டே டைம்சு*. 13 ஆகத்து 2006. .
4. ↑  Rajaratnam, T. W. (செப்டெம்பர் 1988). *A Judiciary in Crisis, Trial of Zulfikar Ali Bhutto*. சென்னை: State Mutual Book & Periodical Service, Limited. பக். 109. பன்னாட்டுத் தரப்புத்தக எண்:9780785547778. .
2019 ஜம்மு காஷ்மீர் மறுசீரமைப்பு சட்டத்தின் கீழ் நிறுவப்பட்ட புதிய ஜம்மு காஷ்மீர் ஒன்றியப் பகுதிகான சட்டமன்றத் தொகுதிகள் மற்றும் நாடாளுமன்றத் தொகுதிகளின் எண்ணிக்கை மற்றும் அதன் எல்லைகளை வரையறை செய்வதற்கு இந்திய உச்ச நீதிமன்றத்தின் ஓய்வு பெற்ற நீதியரசர் ரஞ்சனா பிரகாஷ் தேசாய் தலைமையில், இந்தியத் தலைமை தேர்தல் ஆணையர் சுசில் சந்திரா மற்றும் ஜம்மு காஷ்மீர் ஒன்றியப் பகுதியின் தேர்தல் ஆணையாளர் கே. கே சர்மா ஆகிய இரண்டு உறுப்பினர்கள் கொண்ட ஆணையம் 6 மார்ச் 2020 அன்று அமைக்கப்பட்டது. 

2011 இந்திய மக்கள் தொகை கணக்கெடுப்பின்படி தொகுதிகள் மறுவறை செய்யப்பட்டுள்ளது. இந்த ஆணையம் தனது அறிக்கை 5 மே 2022 அன்று இந்தியத் தேர்தல் ஆணையத்திடம் வழங்கியது. தேர்தல் ஆணையம் அதனை பரிசீலனை செய்து, ஜம்மு காஷ்மீரின் தொகுதிகளை மறுவரையறை செய்த அறிக்கையை ஏற்றுக் கொண்டது.

மொத்த சட்டமன்றத் தொகுதிகள்
--------------------------

தொகுதிகள் மறுவரையறை செய்வதற்கு முன்னர் முன்னதாக, ஜம்மு காஷ்மீரில் 111 இடங்கள் சட்டப்பேரவை தொகுதிகள் இருந்தன. அதில் காஷ்மீர் பகுதிக்கு 46, ஜம்மு பகுதிக்கு 37 மற்றும் லடாக் பகுதிக்கு 4 சட்டமன்றத் தொகுதிகள் இருந்தன. இது தவிர 24 தொகுதிகள் பாகிஸ்தானால் நிர்வகிக்கப்படும் காஷ்மீரில் இருந்தது. லடாக் தனி ஒன்றியப் பகுதியாகப் பிரித்த பிறகு, ஜம்மு காஷ்மீர் பகுதியில் 107 சட்டமன்றத் தொகுதிகள் மட்டுமே எஞ்சியிருந்தது. 

ஜம்மு காஷ்மீர் மறுசீரமைப்பு சட்டத்தில், இந்த இடங்கள் 114 ஆக அதிகரிக்கப்பட்டது. இதில் 90 இடங்கள் ஜம்மு காஷ்மீருக்கும், 24 இடங்கள் பாகிஸ்தானால் நிர்வகிக்கப்படும் காஷ்மீருக்கும் ஒதுக்கப்பட்டது.

மே 2022-இல் தொகுதிகள் மறுவரையறை செய்த பின்னர், [[ஜம்மு காஷ்மீர் (ஒன்றியப் பகுதி)|ஜம்மு காஷ்மீர் ஒன்றியப்] பகுதியில் மொத்தம் 90 சட்டமன்றத் தொகுதிகளும், 5 நாடாளுமன்றத் தொகுதிகளும் கொண்டிருக்கும். அதில் காஷ்மீர் பிரதேசம் 47 சட்டமன்றத் தொகுதிகளையும், ஜம்மு பிரதேசம் 43 சட்டமன்றத் தொகுதிகளையும் கொண்டிருக்கும். சட்டப்பேரவைத் தொகுதி ஒரே மாவட்டத்திற்குள் இருக்குமாறு தொகுதிகள் வரையறை செய்யப்பட்டுள்ளது. 

### தனித் தொகுதிகள்

2011 இந்திய மக்கள் தொகை கணக்கெடுப்பின்படி ஜம்மு காஷ்மீர் சட்டமன்றத்திற்கு முதன் முறையாக பட்டியல் சமூகத்தினருக்கு 7 தனித் தொகுதிகளும், பட்டியல் பழங்குடியினருக்கு 9 தனித் தொகுதிகளும் ஒதுக்கப்பட்டுள்ளது. இதற்கு முன்னர் பழங்குடி மக்களுக்கு சட்டமன்றத்தில் ஒதுக்கீடு செய்யப்படவில்லை.

### புதிய சட்டமன்றத் தொகுதிகள்

ஜம்மு பிரதேசத்தில் ரஜௌரி மாவட்டம், கிஷ்துவார் மாவட்டம், தோடா மாவட்டம், உதம்பூர் மாவட்டம், கதுவா மாவட்டம் மற்றும் சம்பா மாவட்டப் பகுதிகளைக் கொண்டு புதிய 6 புதிய சட்டமன்றத் தொகுதிகள் நிறுவப்படுகிறது. காஷ்மீர் பிரதேசத்தில் குப்வாரா மாவட்டப் பகுதியைக் கொண்ட புதிய சட்டமன்றத் தொகுதி நிறுவப்படுகிறது.

நாடாளுமன்றத் தொகுதிகள்
----------------------

18 சட்டமன்றத் தொகுதிகளுக்கு ஒரு நாடாளுமன்றத் தொகுதி வீதம், புதிய ஜம்மு காஷ்மீர் ஒன்றியப் பகுதி மொத்தம் 5 நாடாளுமன்றத் தொகுதிகள் கொண்டிருக்கும். அவைகள் பாரமுல்லா, ஸ்ரீநகர், அனந்த்நாக்-ரஜோரி, உதம்பூர் மற்றும் ஜம்மு நாடாளுமன்றத் தொகுதிகள் ஆகும்.

இதனையும் காண்க
--------------

* ஜம்மு காஷ்மீர் சட்டமன்றம்
* ஜம்மு காஷ்மீர் மறுசீரமைப்புச் சட்டம் 2019

மேற்கோள்கள்
-----------

1. ↑  J&K Delimitation Commission issues final notification, reserves 43 Assembly seats for Jammu, 47 for Kashmir
2. ↑  Delimitation panel notifies new J&K Assembly constituencies
**தெ கலர் ஆப் பாரடைஷ்** (The Color of Paradise) என்பது 1999 ஆம் ஆண்டு மசித் மசிதி இயக்கத்தில் பாரசீக மொழியில் வெளிவந்த 
ஈரானிய நாட்டு திரைப்படம் ஆகும். 75வது திரைப்படவிழாவில் சிறந்த வெளிநாட்டு மொழிப்படத்திற்காக நுழைந்த முதல் ஈரானிய திரைப்படம் ஆகும்.

கதை
---

இப்படத்தின் கதை கண்பார்வையற்ற முகமது என்ற பையனைப் பற்றியதாகும். டெகரானில் பார்வையற்றவர் பள்ளியில் படிக்கும் முகமதுவை அவரின் அப்பா கோடை விடுமுறை முடிந்தும் கூட கூப்பிட வராமல் தவிர்க்கிறார். ஏனெனில் இவனின் அம்மா இறந்துவிட்டதால் இவனின் அப்பா வேரொரு பெண்ணை மணமுடிக்க நினைக்கிறார். அவருக்கு கண்பார்வையற்ற குழந்தை இருப்பது தெரிந்தால் இவருக்கு பெண்கொடுக்க மாட்டார்கள் என்று நினைக்கிறார். பின்னர் பள்ளியில் தலைமை ஆசிரியரின் கட்டாயத்தால் இவனை அழைத்துச்செல்கிறார். அக்கிராமம் ஒரு அழகிய மலைகள் நிறந்த இடமாக உள்ளது. அங்கு அவன் அனைத்துவிதமான பறவைகளின், மிருகங்களின் ஒலிகளை துள்ளியமாக கேட்டு உணர்கிறான். மேலும் அனைவரும் வியக்கும் வண்ணம் பிரெயில் எழுத்து முறையில் புத்தகங்களைத் தொட்டு உணர்ந்து படிப்பதுக் காட்டுகிறான். 
படத்தின் கடைசிப்பாகம் காஷ்பியன் கடல் கரையில் நடப்பதாகக் காட்டப்படுகிறது. ஆனால் காடைசியில் சோகத்தில் முடிகிறது.

வெளி இணைப்பு
------------

* இணையதள திரைப்பட தரவுத் தளத்தில் *தெ கலர் ஆப் பாரடைஷ் (திரைப்படம்)*

* வார்ப்புரு:Rottentomatoes
* மெடாகிரிடிக்கில் *தெ கலர் ஆப் பாரடைஷ் (திரைப்படம்)*
* பாக்சு ஆபிசு மோசோவில் *தெ கலர் ஆப் பாரடைஷ் (திரைப்படம்)*
**மக்கட்பெயரியல்** (anthroponymy) அல்லது **மக்கட்பெயர் ஆய்வு** என்பது, பெயரியலின் ஒரு பிரிவு. இது மனிதர்களின் பெயர்கள் தொடர்பாக ஆய்வு செய்யும் ஒரு துறையாகும். மனிதர்களின் பெயர்கள், அடிப்படையில், அவர்களை பிற மனிதரிடம் இருந்து வேறுபடுத்திக் குறிப்பதற்காகவே பயன்படுத்தப்படுவது எனினும், அப்பெயர்கள், குறித்த மனிதர் சார்ந்த சமூகத்தின் பண்பாட்டு அம்சங்கள் பலவற்றை உணர்த்த வல்லவை. இதனாலேயே மக்கட்பெயர்களின் ஆய்வு முக்கியத்துவம் பெறுகிறது. பெயரியலின் ஒரு பிரிவு என்ற வகையில் மக்கட்பெயரியல் மொழியியல் துறைக்குள் அடங்கும் ஒரு ஆய்வுத் துறையாகக் கருதப்படுகின்றது. எனினும் இதை மெய்யியலின் ஒரு பகுதியாகப் பார்ப்பவர்களும் உள்ளனர்.

உட்பிரிவுகள்
------------

சமூகங்களில் பண்பாட்டு வேறுபாடு, கால வேறுபாடு போன்றவற்றுக்கு ஏற்ப மக்கட்பெயர்கள் பல்வேறு வகைகளாக அமைகின்றன. சூட்டிய பெயர், குடும்பப் பெயர், இனக்குழுப் பெயர், தாய்வழிப் பெயர், தந்தைவழிப் பெயர், மகன்வழிப் பெயர், செல்லப்பெயர், இனப்பெயர் போன்றவை இவ்வாறான வகைகளுட் சில. இவை வெவ்வேறு வகையான தகவல்களைத் தம்முள் பொதித்து வைத்துள்ளன. மக்கட்பெயரியலில் இவற்றுள் ஏதாவது ஒன்றுக்கு முக்கியத்துவம் கொடுத்து ஆய்வு செய்வது உண்டு.

பயன்பாடு
--------

மக்கட்பெயரியல் பல்வேறு துறைகளைச் சேர்ந்த ஆய்வுகளுக்குப் பயன்படுவதாக உள்ளது. வரலாறு, மானிடவியல், சமூகவியல், மெய்யியல், மொழியியல் போன்ற துறைகளில் மக்கட்பெயரியல் பயன்படுவதைக் காணலாம்.

குறிப்புக்கள்
-------------



| * பா
* உ
* தொ
மக்கட்பெயரியல் |
| --- |
| 
* இனப்பெயர்
* முழுப் பெயர்
* குடும்பப் பெயர்
* சூட்டிய பெயர்
* நடுப்பெயர்
* தந்தைவழிப் பெயர்
* தாய்வழிப்பெயர்
* திருமணத்துக்கு முந்தைய மற்றும் பிந்தைய பெயர்கள்
* சிறப்புப்பெயர்
* புனைப்பெயர்
* சட்டப்பெயர்
* பெயர் மாற்றம்
* அடிமைப்பெயர்

 |

,
கருப்புத் தலை முனியா
**தினைக்குருவி** அல்லது **சில்லை** எனப்படும் குருவிகள் சிட்டுக் குருவியை விடச் சிறியது. தேன்சிட்டை விட உருவத்தில் சற்றே பெரியது. ஆங்கிலத்தில் *Munia* என்று அழைப்பர். 

தினைக்குருவிகள் கிட்டத்தட்ட வருடம் முழுவதுமே இனப்பெருக்கம் செய்யும். இவை புல், வைக்கோல் இவற்றைக் கொண்டு பந்து போன்ற கூட்டினை அமைக்கும். பந்துக்குள் நுழைய பக்க வாட்டில் ஒரு வட்ட வடிவ நுழைவாயில் அமைக்கப்பட்டிருக்கும். தானியங்களைத் தின்று வாழும் இந்தப் பறவைகள், கூட்டம் கூட்டமாக வாழும் இயல்பு கொண்டவை. 

நிலக்கரி சுரங்கங்களில் வெடி வைத்துத் தகர்த்த பின் அந்த இடத்தில் ஆட்களுக்கு அபாயம் விளைவிக்கக் கூடிய விஷ வாயு இருக்கிறதா என்று கண்டறிய ஒருவர் ஒரு கூண்டில் தினைக்குருவியை எடுத்துக் கொண்டு முன்னே செல்வார். தினைக்குருவியின் தலை சாய்ந்து உயிர் விட்டாலோ அல்லது உயிர் விடும்போல் தோன்றினாலோ உடனே ஆட்கள் எல்லோரும் பின்வாங்கி விடுவார்கள். இம்முறை ஐம்பதுகளில் பழக்கத்தில் இருந்து வந்தது.

தினைக்குருவிகளின் வகைகள்
------------------------

* நெல்லுக் குருவி என்றழைக்கப்படும் கருப்புத் தலை கொண்ட கருந்தலைச் சில்லை (Black-headed munia)
* சிவப்பு ராட்டினம் என்ற பெயர் கொண்ட சிவப்புச் சில்லை (Red munia),
* பொரி ராட்டினம் என்றழைக்கப்படும் புள்ளிச் சில்லை (*Spotted munia*).
* வெள்ளை ராட்டினம் எனப் பெயர் கொண்ட வெள்ளை முதுகுகொண்ட வெண்முதுகுச் சில்லை (White-backed munia)
* வாயலாட்டான் அல்லது வெள்ளி மூக்கான் என்றழைக்கப்படும் இந்திய வெண்தொண்டைச் சில்லை (White-throated munia)
* கருப்புத் தொண்டை கொண்ட கருந்தொண்டைச் சில்லை (Black-throated Munia)

கருந்தலைச் சில்லை

மேற்கோள்கள்
-----------

1. ↑  பறவைகளைக் கொண்டாடுவோம்﻿தி இந்து தமிழ் 9 மே 2015
**மர்மத் திரைப்படம்** (Mystery film) என்பது திரைப்படத்தில் உள்ள வகையாகும். இந்த திரைப்படத்தின் வகை குற்றத்தின் தீர்வைச் சுற்றியே எடுக்கப்படுகின்றது. இது தடயங்களை, ஆய்வுகள், துப்பறிவு அல்லது தனியார் புலனாய்வு முயற்சிகள் குறித்து கவனம் செலுத்துகிறது. துப்பறியும் நபரின் துப்பறியும் திறன், வலிமை, நம்பிக்கை அல்லது விடாமுயற்சி கொண்டவராக சித்தரிக்கப்படுகின்றது. இது உளவுத் திரைப்படத்தின் துணை வகை ஆகும். நேயர்களை பரப்பூட்டுவதற்காக ஒலிப்பதிவு, நிகழ்ப்பட கோணங்கள், கனமான நிழல்கள் மற்றும் ஆச்சரியப்படுத்தும் திருப்பங்கள் மூலம் கவரப்படுகின்றது.

தமிழ் தொலைக்காட்சி ஆரம்பித்த காலம் முதலே மர்மதேசம், விடாது கருப்பு, புதையல் பூமி, ருத்திரவீனை (2002-2004), சித்தமபர ரகசியம் (2004-2006) போன்ற பல மர்மத் தொடர்கள் வெளியானது. 1997 ஆம் ஆண்டு மர்மதேசம் என்ற தொடர் தமிழர் மத்தியில் மிகபெரிய வரவேற்பைப் பெற்றது. இந்த தொடரை *நாகா* என்பவர் இயக்கியுள்ளார்.

* அருந்ததி
* சந்திரகுமாரி
* சிங்கா ஏர்லைன்ஸ்
* சுப்பிரமணியபுரம்
* பைரவி ஆவிகளுக்குப் பிரியமானவள்
* யார்?
* ரௌத்ரம்

மேற்கோள்கள்
-----------

1. ↑  Detective-Mystery Films

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**பிஜி பெட்ரெல்** (*Fiji Petrel*, *Pseudobulweria macgillivrayi*) எனப்படுவது சிறியவகை கரும் கடற்பறவையாகும். இது "மக்கில்விரே பெட்ரெல்" (*MacGillivray's Petrel*) எனவும் அழைக்கப்படுகிறது.

பிஜி பெட்ரெல் என்ற கடற்பறவையின் வளர்ச்சியுறா மாதிரி ஒன்றை முதன் முதலாக பிரித்தானிய இயற்கை ஆர்வலர் ஜோன் மக்கில்விரே என்பவர் பிஜி தீவுகளில் ஒன்றான காவு தீவில் 'எச்.எம்.எசு எரால்ட்' என்ற கப்பலில் செல்லும்பொழுது கண்டெடுத்து அதனை லண்டனில் உள்ள பிரித்தானிய அருங்காட்சியகத்தில் ஒப்படைத்தார். இப்பறவையினம் பின்னர் 1983 ஆம் ஆண்டில் மீண்டும் கண்டுபிடிக்கப்பட்டது. அதன் பின்னர் ஏழு முறை இவை கடல் வெளியில் பறக்கக் காணப்பட்டன. ஏப்ரல் 1984 இல் முழு வளர்ச்சியடைந்த நிலையில் உள்ள பறவையைக் கைப்பற்றிப் படம் பிடித்தனர். கடைசியாக 2009 செப்டம்பரில் பிஜி தீவுகளில் ஒன்றான குவா தீவின் தெற்கே 25 கடல்மைல் தொலைவில் இவை கண்டுபிடிக்கப்பட்டன. மொத்தம் 8 பறவைகள் கண்டுபிடிக்கப்பட்டு 11 நாட்களாக அவற்றைப் படம் பிடித்தனர்.

இப்பறவை 30 செமீ உயரமான கரும்பழுப்பு நிறமானவை. இவற்றுக்குக் கரும் கண்களும், வெளிறிய நீல நிற அலகுகளும் உண்டு.

இப்பறவையினம் அரிதாகக் காணப்படும் செய்தி, காவு தீவுகளின் மக்களுக்குத் தெரிந்திருக்கிறது. அத்துடன் இதன் படம் பிஜியின் வங்கி நாணயத்திலும் பதிக்கப்பட்டுள்ளது. ஆகஸ்ட் 2007 இல் காயமடைந்து பின்னர் இறந்த பிஜி பெட்ரெலின் தோல் ஆய்வுக்காக வழங்கப்பட்டது. இப்பறவையினம் பன்னாட்டு இயற்கை பாதுகாப்பு நிறுவனத்தினால் 192 அழிதருவாயில் உள்ள, அல்லது மிக அரிதான இனங்களில் ஒன்றாக பட்டியல் படுத்தப்பட்டுள்ளது.

மே 2009 இல், இப்பறவையின் முதலாவது கடலில் பறக்கும் படம் காவு தீவு அருகே பிடிக்கப்பட்டது.

மேற்கோள்களும் குறிப்புகளும்
---------------------------

 
விக்கிசெய்தியில்
***130 ஆண்டுகளாகக் காணாமல் போயிருந்த பிஜி கடல்பறவைகள் திரும்பின***
தொடர்பான செய்திகள் உள்ளது.



1. ↑  petrel என்ற பெயர் இலத்தீன் மொழியில் புனித பேதுருவின் பெயரில் இருந்து உருவானது. பெருங்கடலுக்குச் சற்று மேலே, அவற்றின் கால்கள் நீர்ப்பரப்பில் பட்டும் படாமலும் செல்லக்கூடியவை அதாவது கடல்நீர்ப் பரப்பில் நடக்கக் கூடியவை எனப் பொருள். புனித பேதுருவானவரும் இவ்வாறே சென்றவர் எனவும் கூறப்படுகிறது.
2. ↑  'Lost seabird' returns to ocean, பிபிசி]
3. ↑  Rare Fiji petrel photographed for first time, த கார்டியன்
4. ↑  BBC report of Gau sighting

வெளி இணைப்புகள்
---------------

* BirdLife International (2006). *Pseudobulweria macgillivrayi*. *2006 ஐயுசிஎன் செம்பட்டியல்*. ஐயுசிஎன் 2006. தரவிறக்கப்பட்டது 05 மே 2006. Database entry includes justification for why this species is critically endangered
* BirdLife International Species Factsheet
[*தொடர்பிழந்த இணைப்பு*]
* Fiji Millennium Stamps produced by Fiji Post பரணிடப்பட்டது 2008-02-10 at the வந்தவழி இயந்திரம்
* Nature Fiji News on the Fiji Petral skin பரணிடப்பட்டது 2011-07-27 at the வந்தவழி இயந்திரம்
**மீனாட்சிசுந்தரம்**, மதுரை மாவட்டம், திருமங்கலத்தைச் சேர்ந்த ஓர் சுதந்திரப் போராட்ட தியாகி ஆவார்.

வரலாறு
------

மதுரை மாவட்டம், திருமங்கலம் சுப்பிரமணிய ஐயர் என்பருக்கு மகனாகப் பிறந்த மீனாட்சி சுந்தரம், தனது 16 வயதில் காங்கிரசு இயக்கத்தில் சேர்ந்து சுதந்திரத்திற்காக போராடினார். ஆங்கிலேயர்களை எதிர்த்து போராட, திருமங்கலம் பகுதி இளைஞர்களை பல்வேறு பொதுக்கூட்டங்கள், மாநாடுகள், போராட்ட பிரச்சாரங்களின் மூலம் ஒருங்கிணைத்தார். இவரது ஆற்றலைக் கண்டு தமிழ்நாடு காங்கிரசு இயக்கத்தின் தலைவர் சத்தியமூர்த்தி, இவரைக் காங்கிரசு இயக்கத்தின் மாநிலக்குழு உறுப்பினராக சேர்த்தார். சுதந்திரப் போராட்ட விஸ்வநாத தாசும் இவரும் சிறந்த நண்பர்களாகவும் திகழ்ந்தனர். 1931ல், நாடக நடிகரான சுதந்திரப் போராட்ட தியாகி விஸ்வநாததாஸ், நெல்லையில் சுதந்திரத்தைத் தூண்டும் விதமாக தேசபக்திப் பாடலைப் பாடியதற்காகக் கைது செய்யப்பட்டார். அப்போது இவருக்காக வழக்காடும்படி வ. உ. சிதம்பரம்பிள்ளையிடம்
மீனாட்சிசுந்தரம் கேட்டுக் கொண்டார். வ. உ. சிதம்பரம்பிள்ளையும் வழக்கை ஏற்று நடத்திக் கொடுத்தார். 1932ல் நடந்த சட்ட மறுப்புப் போராட்டத்திலும் 1941ம் நடந்த தனிநபர் சத்தியாக்கிரக போராட்டத்திலும் பங்கேற்று சிறை சென்றார்

நாடு சுதந்திரம் அடைந்த பிறகு, நீண்ட காலமாக குடமுழுக்கு செய்யப்படாமலிருந்த திருமங்கலம் மீனாட்சி சொக்கநாதர் கோயிலில், தனது தலைமையில் குடமுழுக்கு செய்து வைத்தார்.

விருதுகள்
---------

இந்திய நாட்டின் சுதந்திரத்திற்கான இவரது தியாகத்தைப் பாராட்டி, மத்திய அரசு இவருக்கு தாமிரப்பட்டயம் வழங்கி கௌரவித்தது.

மேற்கோள்கள்
-----------

1. ↑  "திருமங்கலம் புலி மீனாட்சிசுந்தரம்". 2016-03-09 அன்று மூலம் பரணிடப்பட்டது. ஏப்ரல் 13, 2014 அன்று பார்க்கப்பட்டது.

திருமங்கலம் புலி மீனாட்சிசுந்தரம் வரலாறு பரணிடப்பட்டது 2015-08-18 at the வந்தவழி இயந்திரம்
**பெர்கே-குலாகு போர்** என்பது தங்க நாடோடிக் கூட்டத்தின் பெர்கே கான் மற்றும் ஈல்கானரசின் குலாகு கான் ஆகிய இரு மங்கோலியத் தலைவர்களுக்கிடையே நடந்த ஒரு போராகும். இப்போர் பெரும்பாலும் 1260களில் காக்கேசிய மலைப் பகுதிகளில், 1258ஆம் ஆண்டின் பகுதாது அழிவிற்குப் பிறகு நடந்தது. இந்தப் போரும் டொலுய் உள்நாட்டுப் போரும் ஒரே சமயத்தில் நடந்தன. டொலுய் உள்நாட்டுப் போரில், மங்கோலியப் பேரரசின் டொலுய் குடும்பத்தைச் சேர்ந்த இரண்டு உறுப்பினர்கள் மோதிக் கொண்டனர். அவர்கள் குப்லாய் கான் மற்றும் அவரது தம்பி அரிக் போகே. இந்த இருவருமே ககான் பட்டத்திற்காக உரிமை கோரினர். குப்லாய் குலாகுவுடன் கூட்டணி வைத்துக் கொண்டார். அதே நேரத்தில் அரிக் போகே பெர்கேயுடன் கூட்டணி வைத்துக்கொண்டார். மோங்கே கானுக்குப் பிறகு புதிய கானைத் தேர்ந்தெடுக்கும் தேர்தலுக்காகக் குலாகு மங்கோலியாவிற்குப் புறப்பட்டார். எனினும், ஐன் ஜலுட் யுத்தத்தில் எகிப்திய அடிமை வம்சத்தவர்களிடம் அடைந்த தோல்வியானது அவரை மத்திய கிழக்குக்கு மீண்டும் வரவைத்தது. எகிப்திய அடிமை வம்சத்தவரின் வெற்றி ஈல்கானரசு மீது படையெடுக்க பெர்கேவிற்கு உத்வேகம் கொடுத்தது. பெர்கே-குலாகு போர், டொலுய் உள்நாட்டுப் போர் மற்றும் அதைத் தொடர்ந்து கய்டு-குப்லாய் போர் ஆகியவை மங்கோலியப் பேரரசின் நான்காவது ககானாகிய மோங்கே கானின் இறப்பிற்குப் பிறகு மங்கோலியப் பேரரசில் ஏற்பட்ட விரிசலில் ஒரு முக்கியத் தருணமாக அமைந்தது.

மேலும் காண்க
------------

* மங்கோலியப் பேரரசின் பிரித்தல்

உசாத்துணை
---------

1. ↑  *The Mongols* By David Morgan, p. 144.
2. ↑  Johan Elverskog (6 June 2011). *Buddhism and Islam on the Silk Road*. University of Pennsylvania Press. பக். 186–. பன்னாட்டுத் தரப்புத்தக எண்:978-0-8122-0531-2. .
3. ↑  *Early Mongol Rule in Thirteenth-Century Iran: A Persian Renaissance* By George Lane, p. 77.
4. ↑  L.N.Gumilev, A.Kruchki - *Black legend*
ஒரு வட்டம் உருளுவதால் உருவாகும் பொதுச் சில்லுரு (வட்டப்புள்ளியுரு)
**சில்லுரு** (*Trochoid*) என்பது ஒரு கோட்டின் வழியாக நழுவாமல் ஒரு வட்டம் உருளும்போது, அவ்வட்டத்துடன் தொடர்புபடுத்தப்பட்ட ஒரு புள்ளியின் பாதையாக அமையும் வளைவரை ஆகும். இது ஒருவகைச் சிறுசில்லி. இவ்வளைவரைக்கு *Trochoid* எனப் பெயரிட்டது பிரெஞ்சு கணிதவியலாளர் கில்லஸ் டி ராபெர்வல் (Gilles de Roberval). *a* அலகு ஆரமுள்ள வட்டமானது நழுவாமல் கோடு *L* இன் வழியே உருளும்போது வட்டத்தின் மையம் *C,* *L,* கோட்டிற்கு இணையாக நகரும். மேலும் வட்டத்துடன் தொடர்புபடுத்தப்பட்ட மற்றும் உருளும் தளத்தில் அமைந்த ஒவ்வொரு புள்ளி (*P*) இன் பாதை சில்லுருவாக அமையும். 

* புள்ளியானது, வட்டத்துக்குள், வட்டத்தின் மீது அல்லது வட்டத்திற்கு வெளியே அமைவதைப் பொறுத்து சில்லுரு முறையே, குறுக்குச் (curtate), பொது மற்றும் நீட்சிச் (prolate) சில்லுரு என அழைக்கப்படும்.

*L* கோட்டை x-அச்சாக எடுத்துக் கொண்டால் சில்லுருவின் துணையலகுச் சமன்பாடுகள்:

{\displaystyle x=a\theta -b\sin(\theta )\,}
{\displaystyle y=a-b\cos(\theta )\,}
இங்கு *θ* என்பது வட்டம் உருளுகின்ற அளவைத் தரும் கோணம்.

வெளி இணைப்புகள்
---------------

* 
* Weisstein, Eric W. "Trochoid", *MathWorld*.
* Online experiments with the Trochoid using JSXGraph
மதுரகாளியம்மன் கோயிலின் கோபுரம்
**மதுரை காளியம்மன் கோயில்** அல்லது **மதுரகாளியம்மன் கோயில்** தமிழ்நாட்டில் திருச்சிராப்பள்ளி மாவட்டத்திலுள்ள தொட்டியம் எனும் ஊரில் அமைந்துள்ளது. இத்திருக்கோயிலில் மூலவராக மதுரகாளியம்மன் உள்ளார். வெண் குதிரை வாகனம் பலிபீடத்திற்கு அருகே உள்ளது. மதுரை வீரன் சந்நிதியும் இத்தலத்தில் உள்ளது.

தல புராணம்
----------

சின்னானின் பறை இசையில் மயங்கிய மதுரை காளி, அவனுடன் அவன் ஊரான தொட்டியத்திற்கு வர சித்தம் கொண்டு, ஈ வடிவெடுத்துச் சென்றாள். சின்னான் மாடுகள் மேய்க்கும் பொழுது அடிக்கும் பறை இசையை தினமும் ஆனந்தித்துக் கேட்டாள். ஒருநாள் அப்பகுதியை ஆண்ட குறுநில மன்னரின் சகோதரன் குதிரையில் வந்தபோது குதிரையின் குளம்படி பட்டு, புதரிலிருந்த புற்று சிதைந்தது. புற்றிலிருந்த அன்னை கோபமுற்றதால், சகோத ரன் அந்த கணமே மதி இழந்தான். செய்வதறியாது திகைத்த மன்னரின் கனவில் தோன்றிய மதுரை காளி, மதுரையில் இருந்து இசைக்கு மயங்கி வந்து தொட்டியத்தில் தான் சங்கமித்துள்ளதை சொன்னாள். உடனே அரசன் காளிக்கு திருக்கோயில் எழுப்பி உற்சவம் நடத்தினான். சகோதரனின் சி த்தமும் தெளிந்தது. பறையடிக்கும் தொழிலை மேற்கொண்டிருந்த சின்னானுக்கும், அவன் சகோதரன் செல்லானுக்கும் கோயிலினுள் சிலை அமைத் தான். எதிரிகளால் ஏற்படும் துயரம் நீங்க தொட்டியம் மதுரை காளியம்மனை வடைமாலை சாற்றி வழிபடலாம். திருச்சி-முசிறி வழியாக நாமக்கல் செல் லும் சாலையில் தொட்டியம் அமைந்துள்ளது.

தேர்த் திருவிழா
---------------

மதுரகாளியம்மனுக்கு நடைபெறும் திருவிழாவும், தேரோட்டமும் முக்கியமானவையாகும். தை மாதம் இரண்டாம் தேதி முகூர்த்தம் செய்யப்பட்ட நாளிலிருந்து திருவிழா ஏற்பாடுகள் தொடங்கி, பங்குனி மாதம் தேரோட்டம் முடியும் வரை தொட்டியம் அமர்க்களப்படும. இந்த விழாவின் முக்கியமானது இரட்டைத் தேரோட்டம். பிரம்மாண்டமாகக் காட்சியளிக்கும் 32 அடி உயரம் கொண்ட பெரிய தேர், 30 அடி உயரம் கொண்ட சிறிய தேர், இரண்டும சிறப்பாக அலங்கரிக்கப்பட்டு வீதியுலா வரும். தமிழகத்திலேயே தோளால் தூக்கிச் செல்லப்படும் மிக உயரமான தேர் இதுவாகத் தான் இருக்கும். இரண்டு தேரும் ஒரே நேரத்தில் வீதிவலம் வருவதால், சுமார் 200பேர் தேரைச் சுமந்து செல்கின்றனர். 

இந்த இரு தேர்களையும் தூக்குவதற்காகவே கவுத்தரசநல்லூர், சித்தூர், அரங்கூர், கிளிஞ்சநத்தம், அயினாப்பட்டி, ஏரிகுளம், பாலசமுத்திரம், தொட்டியம் கோட்டமேடு, சந்தப்பேட்டை, கொசவம்பட்டி, காமலாபுரம்புதர், தோளூர்ப்பட்டி, ஏலூர்ப்பட்டி, குண்டுமணிப்பட்டி, மாராச்சிப்பட்டி, உடையாகுளம்புத்தூர், நத்தம், புத்தூர், தொட்டியப்பட்டி,கார்த்திகைப்பட்டி என 18 பட்டி கிராம மக்கள் திருவிழாவில் ஒன்று கூடுகின்றனர். சிறிய தேரில் மதுர காளி அம்மனும், பெரிய தேரில் ஓலைப்பிடாரிகளும் எழுந்தருளி வீதிகளில் வலம் வருவர்.

சான்றுகள்
---------

1. 1 2   தினமணி புத்தாண்டு மலர் 2013
**பெர்க்கின் விளைவு** (*Perkin reaction*) என்பது ஒரு கரிம வேதியியல் விளைவு ஆகும். மணந்தரு அறுகோண பென்சீன் வளையங்கள் கொண்ட அரோமாட்டிக் ஆல்டிஃகைடுகள் (aromatic aldehyde), காடிய நீரிலிஐதரைடுகள் (Acid anhydride) மற்றும் அந்த காடியால் ஆன உப்பு போன்றவைகளை கொண்டு சின்னமிக் காடியை (cinnamic acid) உருவாக்குவதே இந்த விளைவு ஆகும். இதனைக் கண்டுபிடித்தவர் வில்லியம் என்றி பெர்க்கின் (William Henry Perkin) என்னும் பிரித்தானிய வேதியியலாளர்[1][2].

C6H5CH=O + CH3-CO-O-CO-CH3 + CH3COONa → C6H5CH=CH-COOH + CH3COOH

இதைப் பற்றிப் பல மீள்பார்வைத் தொகுப்புக் கட்டுரைகள் எழுதப்பட்டுள்ளன[3][4][5]. பீனைல்-அசிட்டிக்காடியும் (phenylacetic acid), பென்சால்டிஃகைடும் (benzaldehyde) சேர்ந்து டிரைஎத்திலமைனோடும் (triethylamine), அசிட்டிக் நீரிலிஐதரைடோடும் இயைந்து (வேதியியல் வினைப்பட்டு) ஆல்பா-பீனைல்-சின்னமிக் காடி (alpha-phenylcinnamic acid) விளைவதைக் காட்டுவது இந்த பெர்க்கின் விளைவு வகை வேதியியல் வினைக்கு ஓர் எடுத்தூக்காட்டு.

வேதி வினை விளைவு நிகழ்முறை
--------------------------

பெர்க்கின் விளைவு
மேலே உள்ள நிகழ்வுமுறை எல்லோராலும் ஒருமுகமாக ஏற்கப்பட்டதல்ல. இவற்றுள் பல்வேறு மாற்று வடிவங்கள் உள்ளன, இவற்றுள் அசிட்டிக் வேதி வினைக்குழு பெயர்வு இல்லாமல் டிகார்பாக்ஃசைலேசன் (decarboxylation) நிகழ்வு முதனானவற்றைக் குறிப்பிடலாம்[6].

பெர்க்கின் விளைவு

மேற்கோள்கள்
-----------

1. ↑  Perkin, W. H.; *J. Chem. Soc.* **1868**, *21*, 53, 181.
2. ↑  Perkin, W. H.; *J. Chem. Soc.* **1877**, *31*, 388.
3. ↑  Johnson, J. R.; *Org. React.* **1942**, *1*, 210. (Review)
4. ↑  House, H. O. *Modern Synthetic Reactions* (W. A. Benjamin, Menlo Park, California, 2nd ed, 1972) pp 660-663.
5. ↑  Rosen, T.; *Comp. Org. Syn.* **1991**, *2*, 395-408. (Review)
6. ↑  Bansal, Raj K. *Organic Reaction Mechanisms*, Tata McGraw Hill, 3rd Ed, 1998, pp. 199-201.
**ஐ.என்.எஸ். காமோர்த்தா** என்பது இந்தியாவில் தயாரிக்கப்பட்ட முதல் நீர்மூழ்கி எதிர்ப்புப் போர்க் கப்பலாகும். ஐ.என்.எஸ். காமோர்த்தா புதிய போர்க்கப்பலை விசாகப்பட்டினத்தில் நடைபெற்ற விழாவில் ஆகஸ்ட் 23, 2014 ஆம் ஆண்டு இந்தியாவின் பாதுகாப்பு துறை அமைச்சர் அருண் ஜெட்லி, இந்தியக் கப்பல் படைக்கு அர்பணித்தார்.

கப்பலின் சிறப்புகள்
-------------------

3500 டன் எடை கொண்ட ஐ. என். எஸ். காமோர்த்தா போர்க்கப்பல் 110 மீட்டர் நீளத்துடனும், 14 மீட்டர் அகலத்துடனும் உருவாக்கப்பட்டுள்ளது. இது நீரில் மிதந்து செல்வது மட்டுமின்றி, நீர் மூழ்கிக் கப்பல்களையும் கண்டறிந்து நீரில் மூழ்கித் தாக்கும் வல்லமைக் கொண்டது. இந்த கப்பலின் கட்டுமானப் பணிகள் முழுமையாக இந்தியாவிலேயே கட்டப்பட்டது. இந்த போர்க்கப்பலை இந்திய கடற்படையைச் சேர்ந்த நிறுவனமான கடற்படை வடிவமைப்பு இயக்ககுனரகம் உருவாக்கியுள்ளது. நான்கு 5096 குதிரைத் திறன் கொண்ட டீசல் என்ஜின்களை கொண்டு இயக்கப்படுகிறது. இதன் அதிகப்பட்ச வேகம் 25 கடல் மைல் (மணிக்கு 59 கி.மீ) ஆகும். இந்தக் கப்பலில் ஹெலிகாப்டரை இயக்கும் அணியை தவிர 180 கடல் மாலுமிகளும், 15 உயர் அதிகாரிகளும் பயணம் செய்யமுடியும். இந்தக் கப்பலில் 200 கி.மீ. தொலைவுக்கு அப்பால் உள்ள இலக்கை கண்டறியும் வகையில் அதிநவீன ரேவதி கண்காணிப்பு ரேடார் பொருத்தப்பட்டுள்ளது. குறைந்த தொலைவுக்குச் சென்று தாக்குதல் நடத்த ஏற்ற ஏவுகணைகளையும் சுமந்து செல்லும் ஆற்றல், இந்தப் போர்க்கப்பலுக்கு உண்டு. ஹெலிகாப்டரையும் சுமந்து செல்லும் வசதி உள்ளது.

.

பெயர்காரணம்
-----------

நிகோபார் தீவுகளில் உள்ள காமோர்த்தா என்ற தீவின் பெயர் இக்கப்பலுக்கு சூட்டப்பட்டுள்ளது.

இதனையும் காண்க
--------------

* ஐஎன்எஸ் விக்ரமாதித்யா
* ஐ. என். எசு. அரிகந்த்
* ஐ.என்.எஸ். சுனைனா
* ஐ.என்.எஸ். தரங்கிணி
* ஐ.என்.எஸ்.சக்ரா
* ஐஎன்எஸ் கொச்சி
* ஐஎன்எஸ் சக்ரா 2
* ஐஎன்எஸ் சரயு (பி57)
* ஐஎன்எஸ் சென்னை
* ஐஎன்எஸ் ரன்வீர் (டி54)
* ஐஎன்எஸ் ராணா (டி52)
* ஐ.என்.எஸ். சிந்துரத்னா நீர்மூழ்கிக் கப்பல் (எஸ்59)
* எச். எம். எஸ் பஞ்சாபி
* ராஜபுதன வகுப்பு அழிகலன்

மேற்கோள்கள்
-----------

1. ↑  The Times of India (2011-07-12). "Navy to commission two ships next month".. . பார்த்த நாள்: 2014-07-13.
2. ↑  "Raksha Mantri to commission 'INS Kamorta'". *Indian Navy*. 20 Aug 2014.
3. ↑
4. ↑   "ஐஎன்எஸ் கமோர்ட்டா" போர்க் கப்பல் கடற்படையில் சேர்ப்பு
5. ↑

வெளி இணைப்புகள்
---------------

* \*
**மதுவம்** எனப்படுவது கிட்டத்தட்ட 1500 இனங்களை உள்ளடக்கிய பூஞ்சை எனப்படும் உயிரியல் இராச்சியத்தைச் சேர்ந்த, ஒருகல மெய்க்கருவுயிரி நுண்ணுயிர்களாகும். ஏனைய பூஞ்சைகளைப் போலல்லாது இவை தனிக்கலங்களால் ஆன அசையக்கூடிய தனிக்கல உயிரிகளாகும். 
இனங்களுக்கிடையே கல அளவில் வேறுபாடு இருக்கும். 3-4 µm விட்டத்திலிருந்து 40 µm விட்டம் வரை வேறுபட்டது. மதுவம் மனிதனுக்கு அதிக அளவில் பொருளாதார முக்கியத்துவம் வாய்ந்த நுண்ணுயிர்களுள் ஒன்றாகும். அற்கஹோல் குடிபான உற்பத்தி, வெதுப்பகத் தயாரிப்புகள், தோசை சமைத்தல், எத்தனோல் எரிபொருள் உற்பத்தி என்பவற்றில் இவ்வங்கி பயன்படுத்தப்படுகின்றது. காற்றின்றிய நிபந்தனையில் மதுவக் கலங்கள் எத்தனோல் நொதித்தல் மூலம் உருவாக்கும் எத்தனோல் எனப்படும் ஒரு வகை அற்கஹோலே இவ்வாறு பல தயாரிப்புகளுக்கும் மூலப்பொருளாக உள்ளது. அனேகமான மதுவ இனங்கள் இழையுருப்பிரிவு மூலம் இலிங்கமில் முறையில் இனம்பெருகினாலும், இவற்றில் இலிங்க முறை இனப்பெருக்கமும் அவதானிக்கப்பட்டுள்ளது.
பொதுவாக அனைத்து தனிக்கலப் பூஞ்சை இனங்களும் மதுவம் என அழைக்கப்படுவதால் மதுவ இனங்கள் ஒரே கூர்ப்பில் உருவான உயிரினங்கள் அல்ல. இவை வெவ்வேறு- பேசிடோமைக்கோட்டா, அஸ்கோமைக்கோட்டா கணங்களைச் சேர்ந்தவையாஅக உள்ளன.

போசணையும் வளர்ச்சியும்
----------------------

இவை இரசாயனப் பிறபோசணி உயிரிகளாகும். இவை தம்மைச் சூழவுள்ள நீர்ச்சூழலில் நொதியங்களை விடுவித்து எளிய உணவுப் பதார்த்தங்களை அகத்துறிஞ்சுகின்றன. குளுக்கோசு போன்ற எளிய வெல்லங்களைப் பிரதான சக்தி முதலாகப் பயன்படுத்துகின்றன. இவை பொதுவாகக் காற்றின்றிய சூழலை நாடுபவையாக உள்ளன. காற்றுள்ள நிலமையிலும் இவற்றால் சீவிக்க முடியும். குளுக்கோசை எத்தனோலாக மாற்றும் நொதித்தலின் மூலம் இவை தமக்குத் தேவையான அனுசேப சக்தியை உருவாக்குகின்றன. நடுநிலையான அல்லது சிறிதளவு அமிலத்தன்மையுள்ள ஊடகத்தில் இவை துரித வளர்ச்சியைக் காண்பிக்கும். பொருத்தமான வளர்ச்சி ஊடகத்தில் இவற்றை வளர்க்கும் போது இவை நன்றாக வளர்ச்சியடைந்தாலும், பின்னர் இவை எத்தனோலின் விஷத்தன்மை காரணமாக இறந்து விடுவதையும் அவதானிக்கலாம். எஞ்சும் எத்தனோல் மனிதத் தேவைக்காகப் பயன்படுத்தப்படும்.

மேற்கோள்கள்
-----------

1. ↑  Kurtzman CP, Piškur J (2006). *Taxonomy and phylogenetic diversity among the yeasts (in Comparative Genomics: Using Fungi as Models. Sunnerhagen P, Piskur J, eds.)*. Berlin: Springer. பக். 29–46. பன்னாட்டுத் தரப்புத்தக எண்:978-3-540-31480-6. . 
[*தொடர்பிழந்த இணைப்பு*]
2. ↑  Walker K, Skelton H, Smith K. (2002). "Cutaneous lesions showing giant yeast forms of *Blastomyces dermatitidis*". *Journal of Cutaneous Pathology* **29** (10): 616–18. doi:10.1034/j.1600-0560.2002.291009.x. பப்மெட்:12453301.. பார்த்த நாள்: 2009-11-28.
**கே. இராதாகிருஷ்ணன்** (*K. Radhakrishnan*) (பிறப்பு 24 மே 1964) ஓர் இந்திய அரசியல்வாதி ஆவார். இவர் தற்போது கேரளாவின் பிணறாயி விஜயனின் இரண்டாவது அமைச்சகத்தில் பட்டியல் சாதியினரும் பட்டியல் பழங்குடியினரும் துறை, பிற்படுத்தப்பட்டோர் நலம், தேவஸ்வம், நாடாளுமன்ற விவகாரங்கள் ஆகிய துறைகளின் அமைச்சராக இருக்கிறார். மேலும், இந்தியப் பொதுவுடமைக் கட்சி (மார்க்சிசம்) கட்சியின் மத்திய குழு உறுப்பினராகவும் இருக்கிறார். இவர் 2006 முதல் 2011 வரை கேரள சட்டமன்றத்தின் முன்னாள் பேரவைத் தலைவராக இருந்தார். திருச்சூரைச் சேர்ந்த அரசியல்வாதியான இவர், 1996 முதல் 2001 வரை எ. கி. நாயனாரின் மூன்றாவது அமைச்சகத்தில் பட்டியல் சாதியினர், பட்டியல் பழங்குடியினர் விவகாரங்கள் மற்றும் இளைஞர் விவகார அமைச்சராகவும் பணியாற்றினார். இவர் சேலக்கரை சட்டமன்றத் தொகுதியிலிருந்து தேர்ந்தெடுக்கப்பட்டு, 1996 முதல் 2016 வரை சட்டமனற உறுப்பினராக பணியாற்றினார்.

ஆரம்ப கால வாழ்க்கை
------------------

இவர், கேரளாவின் இடுக்கி மாவட்டத்தின் புல்லிக்கானம் வாகாமன் என்ற கிராமத்தில் 24 மே 1964 அன்று பிறந்தார். இவரது தந்தை எம். சி. கொச்சுன்னி ஒரு தோட்டத் தொழிலாளி - தாயார் சின்னம்மா ஒரு இல்லத்தரசி. தொன்னூர்கரை பள்ளியில் தனது ஆரம்பக் கல்வியை முடித்த இவர் தனது உயர்நிலைப் பள்ளிக் கல்வியை சேலக்கரை பள்ளியில் முடித்தார். இராதாகிருஷ்ணன் வடக்காஞ்சேரி சிறீ வியாச என்எஸ்எஸ் கல்லூரியிலும், திருச்சூர் சிறீ கேரளா வர்மா கல்லூரியிலும் இளங்கலை பட்டப்படிப்பை முடித்து அரசியலில் ஈடுபட்டார். ஒரு நல்ல விவசாயியான இவர் தனது தொகுதி மக்களுடன் நெருக்கம் கொண்டவர். முன்னாள் அமைச்சராகவும், பேரவைத் தலைவராகவும் இருந்தபோதிலும் இவரது எளிமையான வாழ்க்கை முறை இவரை ஒரு சாதாரண மனிதனின் தலைவராக ஆக்கியுள்ளது.

அரசியல் வாழ்க்கை
----------------

இவர், இந்திய மாணவர் சங்கத்தில் தீவிர உறுப்பினராக இருந்தார். சிறீ கேரளா வர்மா கல்லூரியின் பிரிவு செயலாளராகவும், சேலக்கரை பகுதி செயலாளராகவும், திருச்சூர் மாவட்ட செயலக உறுப்பினராகவும் அதன் தலைவராகவும் இருந்தார். இவர் செல்லக்கரை தொகுதி குழு செயலாளராகவும், இந்திய ஜனநாயக வாலிபர் சங்கத்தின் மாநில குழு உறுப்பினராகவும் பணியாற்றினார், இப்போது இவர் இந்தியப் பொதுவுடமைக் கட்சியின் (மார்க்சிசம்) மத்திய குழு உறுப்பினராக உள்ளார். 1991 ஆம் ஆண்டு திருச்சூர் மாவட்ட அமைப்புக்கு வள்ளத்தோள் நகர் பிரிவில் இருந்து தேர்ந்தெடுக்கப்பட்டார். 1996, 2001, 2006 இல் சட்டமன்றத்திற்கு தேர்ந்தெடுக்கப்பட்டார். 1996 முதல் 2001 வரை பிற்படுத்தப்பட்ட மற்றும் பட்டியல் சமூகங்கள் மற்றும் இளைஞர் விவகார நல அமைச்சராக பணியாற்றினார். இவர் 2001 முதல் 2006 வரை எதிர்க்கட்சித் தலைமைக் கொறடாவாகவும் இருந்தார்.

கே.ராதாகிருஷ்ணன் கேரள சட்டப் பேரவையின் 18வது பேரவைத் தலைவராக பணியாற்றினார்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2021-05-21 அன்று மூலம் பரணிடப்பட்டது. 2021-08-06 அன்று பார்க்கப்பட்டது.
2. ↑  "Speaker - KLA". *legislativebodiesinindia.nic.in*. 2021-03-11 அன்று பார்க்கப்பட்டது.
3. ↑  "Sitting MLAs dominate CPI(M)'s candidates list for Thrissur". 2011-03-19. .
4. ↑  "KERALA LEGISLATURE - SPEAKER". Legislativebodies. 2012-03-12 அன்று பார்க்கப்பட்டது.
5. ↑  "Radhakrishnan elected Thrissur Mayor". *தி இந்து*. 29 April 2004. Archived from the original on 2 ஜூலை 2004.. பார்த்த நாள்: 2012-04-27.
6. ↑  "Past Mayors". Thrissur Municipal Corporation. 28 November 2012 அன்று மூலம் பரணிடப்பட்டது. 2012-04-27 அன்று பார்க்கப்பட்டது.
கே.ராகவன் **பிள்ளை** (1920-1987) இந்தியாவின் கேரளாவின் எழுத்தாளரும், அறிஞருமாவார்.

நன்கு அறியப்பட்ட புதின ஆசிரியரான இவர் 1920 நவம்பரில் கோட்டயம் மாவட்டத்தில் செங்கன்னூருக்கு அருகிலுள்ள புலியூரில் என்.சங்கரன், இலட்சுமி ஆகியோருக்குப் பிறந்தார். இவர்,சமசுகிருதத்தில் முதுகலைப் பட்டம் பெற்ற பிறகு, இண்டனில் முனைவர் பட்டம் பெற்று, 1948 முதல் 1951 வரை ஆராய்ச்சி உதவியாளராக பணியாற்றினார்.

கேரளா திரும்பியதும், 1951-1955 க்கு இடையில் திருவனந்தபுரம் பல்கலைக்கழகக் கல்லூரியில் சமசுகிருதத விரிவுரையாளராகவும், பின்னர் 1956 முதல் 1958 வரை சான் பிரான்சிஸ்கோவின் ஆசிய ஆய்வுகள் கழகத்தில் பேராசிரியராகவும் பணியாற்றினார். 1958 முதல் திருவனந்தபுரத்தின் கையெழுத்துப் பிரதி நூலகத்தின் பாதுகாவலராகவும், தலைவராகவும் இருந்த இவர், 1966ஆம் ஆண்டு வரை, கீழை ஆராய்ச்சி நிறுவனம் மற்றும் கையெழுத்துப் பிரதி நூலகத்தின் இயக்குநரானார். 1982 இல் அந்தப் பதவியை விட்டு விலகினார்.

1955 ஆம் ஆண்டில் கல்வி நிபுணர்களின் தூதுக்குழுவின் உறுப்பினராக சீனாவுக்கு சென்றார். மேலும் இவர் பல கல்வி அமைப்புகள் மற்றும் குழுக்களில் உறுப்பினராக இருந்தார். இவர் ஏப்ரல் 25, 1987 அன்று இறந்தார்.

குறிப்புகள்
-----------

1. ↑  Akhilavijnanakosam; D.C.Books; Kottayam
2. ↑  Sahithyakara Directory ; Kerala Sahithya Academy,Thrissur

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* United States
* நெதர்லாந்து

 |
| மற்றவை | 
* Europeana
* IdRef

 |
**திருமண ஒப்பந்தம்** (*Marriage Treaty*) அல்லது **ஆங்கிலேயே-போர்த்துக்கீசிய ஒப்பந்தம்** (*Anglo-Portuguese Treaty*) என்பது 1861ஆம் ஆண்டில் இங்கிலாந்து முடியாட்சிக்கும் , போர்த்துக்கலுக்கும் இடையே ஏற்பட்ட செயலுறவு உடன்பாடு ஆகும். இது போர்த்துகலின் நான்காம் ஜான் மன்னரின் மகள் காத்தரினுக்கும், இங்கிலாந்தின் இரண்டாம் சார்லசுக்கும் இடையே திருமணத்திற்கும் வழிகோலியது. இந்த உடன்படிக்கை ஆங்கிலேய போர்த்துக்கீசியர்களின் செயலுறவினை தங்கள் நாடுகளுக்கிடையே மரபுவழியாக புதுப்பித்துக் கொண்டு வந்தது.

பிரஸ்ஸல்சின் உடன்படிக்கை
------------------------

இங்கிலாந்து, ஸ்காட்லாந்து மற்றும் அயர்லாந்தின் அரசதிகாரம் சார்லசிற்கு மீண்டும் அளிக்கப்பட்டதை அடுத்து, சார்லசின் மனைவியாக தம்மவரில் ஒருவரை ஆக்க போர்த்துகலும், எசுப்பானியாவும் போட்டியிட்டன. பிரசல்சின் உடன்படிக்கை மூலம் சார்லஸ் முன்னரே எசுப்பானியாவுடன் உடன்பாடு வைத்திருந்த போதிலும் மாட்ரிட் உடனான அவரது உறவுகள் கடும் சிரமத்திற்காளானது. ஆங்கிலேயக் குடியரசு, குறிப்பாக ஜமேக்காவில் இருந்து கைப்பற்றிய உடைமைகளை திருப்பித்தர வேண்டி எசுப்பானியா வற்புறுத்தியது. சார்லசு இதற்கு உடன்படும் நிலையில் இருந்தார்.

செல்வாக்குள்ள ஆங்கிலேயே அதிகாரி எட்வர்டு ஹைட் மற்றும் அவரது அயர்லாந்து ஆதரவாளரான ஆமோண்டி ஆகியோரின் வலுவான ஆதரவை போர்த்துக்கீசியர்கள் பெற்றனர். அதே போல காத்தரினின் சீதனமான பணமும், பம்பாய் மற்றும் டாங்கீர் குடியேற்றப் பகுதிகளும் சேர்த்துக் கொண்டது. காலப்போக்கில் இவைகள் யாவும் பொறுப்புகளாக கருதப்பட்டது. சார்லசு, மும்பாயை பிரித்தானிய கிழக்கிந்திய கம்பனியிடம் விற்றார். 1684ஆம் ஆண்டுக்குள் மூரிஷ் படைகள் வெளியேறும் வரை டாங்கீர் பராமாரிக்கப்பட்டது. ஆனால் மூரிஷ் படைகள் சுற்றியிருந்தும் தொடர்ந்து அழுத்தத்திற்குள்ளானது. மேலும் இது இங்கிலாந்தின் அரசியல் சர்ச்சை ஏற்பட மூலகாரணமாயிருந்தது. விக்ஸ் கருத்தின்படி அதிக அயர்லாந்து கத்தோலிக்கர்களாக இருந்த காவல்படையினரை, பிரித்தானியாவுக்குள் கொண்டு வந்து முழுமையான மன்னராட்சியைத் திணிப்பதற்கு வடிவமைக்கப்பட்டது.

இந்த உடன்படிக்கையின்படி, பிரடெரிக் சோம்பர்க்கின் தலைமையிலான பிரித்தானிய, அயர்லாந்துப் படைகள் எசுப்பானியாவுக்கு எதிராக நடந்து கொண்டிருந்த போர்த்துகலின் விடுதலைப்போரில் சேவை செய்ய அனுப்பப்பட்டது. 1668ல் போர்ச்சுக்கல் தனது சுதந்திரத்தை வெற்றிகரமாக காப்பாற்றியது.

சார்லஸ் மற்றும் காத்தரினுக்கு குழந்தைபேறு இல்லாததனால் 1685ஆம் ஆண்டில் அரசு அதிகாரத்தை மன்னரின் சகோதரர் யோர்க் இளவரசர் யேம்சு பெற்றார்.

சான்றுகள்
---------

1. ↑  Childs p.115-51

நூற்பட்டியல்கள்
---------------

Childs, John. *Army of Charles II*. Routledge, 2013
**கே. இராகோத்தமன்**, முன்னாள் இந்தியப் பிரதமர் இராஜீவ் காந்தி படுகொலை வழக்கை விசாரணை செய்த சிபிஐ புலனாய்வு அதிகாரி ஆவார். கள்ளக்குறிச்சி மாவட்டம், உளூந்தூர்பேட்டை வட்டத்தில் பிறந்த இராகோத்தமன் அண்ணாமலைப் பல்கலைக்கழகத்தில் பொருளாதாரத்தின் பட்டமேற்படிப்பை முடித்து, 1968-ஆம் ஆண்டில் சிபிஐயில் உதவி ஆய்வாளாராக பணியில் சேர்ந்தார். 

இராஜீவ் காந்தி படுகொலை வழக்கை விசாரித்த, கார்த்திகேயன் ஐ பி எஸ் தலைமையில் அமைக்கப்பட்ட சிபிஐ சிறப்பு புலானாய்வுக் குழுவில், தலைமைப் புலனாய்வு அதிகாரியாக கே. இராகோத்தமன் செயல்பட்டார்.

படைப்புகள்
----------

36 ஆண்டுகள் பணியாற்றி, 2006-ஆம் ஆண்டில் கண்காணிப்பாளராக பணி ஓய்வு பெற்ற கே. இராகோத்தமன் இராஜீவ் காந்தி படுகொலை தொடர்பாக *Human bomb* (மனித வெடிகுண்டு) எனும் ஆவணபடத்தை தயாரித்தார். மேலும் *Conspiracy to Kill Rajiv Gandhi from CBI Files*, *Third Degree Crime Investigation Management : Crime and the Criminal*, *Assassination of Mahatma – Indira – Rajiv Gandhis* மற்றும் *Rarest of rare case - Murder of an advocate* எனும் நான்கு ஆங்கில நூல்களையும், *இராஜீவ் கொலை வழக்கு* எனும் தமிழ் நூலையும் எழுதியுள்ளார்.

மறைவு
-----

கே. இராகோத்தமன் தமது 76 வது அகவையில் கோவிட் பெருந்தொற்றால் 13 மே 2021 அன்று சென்னை தனியார் மருத்துவமனையில் காலமானார்.

மேற்கோள்கள்
-----------

1. ↑  Former CBI officer, who probed Rajiv Gandhi assassination, passes away
2. ↑  Books by K. Ragothaman
3. ↑  K Ragothaman
4. ↑  Former CBI SP K. Ragothaman no more
ராஜா ராணி மரப்பாச்சி பொம்மைகள்
**மரப்பாச்சி பொம்மைகள்** (Marapachi Dolls) என்பன தென்னிந்தியாவில் நவராத்திரி பண்டிகையின் போது கொலுவில் வைக்கப்படும் மரப்பொம்மைகள் ஆகும். இவை குறிப்பாக செஞ்சந்தன மரம், முள்ளிலவு மரம், ஊசியிலை மரம் போன்றவற்றால் செய்யப்படும் பாரம்பரிய பொம்மைகள் ஆகும். இவை  பொதுவாக ஆண் மற்றும் பெண் நிர்வாண வடிவில் ஜோடிகளாக செய்யப்பட்ட பொம்மைகள் ஆகும். இந்த இணை பொம்மைகள் நவராத்திரி கொலுவின்போது அலங்கரித்து வைக்கப்படும். இவை சிறப்பாக செதுக்கப்படும் இடங்களில் திருப்பதியும் ஒன்றாகும். திருப்பதியில் இந்த பொம்மைகள் ஏழுமலையானையும் அவரது துணைவியாரையும் பிரதிநிதித்துவம் செய்வதாகக் கூறப்படுகிறது. இவை கொண்டப்பள்ளியில் ராஜா ராணி பொம்மையாகவும் செய்யப்பட்டு தவறாமல் கொலுவில் வைக்கப்படுகின்றன.

மரப்பாச்சி பொம்மைகள் பாரம்பரியமாக தாயிடமிருந்து மகளுக்கு சீதனமாக வழங்கப்பட்டு, அதைக்கொண்டு மகள் தன் வீட்டில் பொம்மை கொலு வைப்பது வழக்கம். தென்னிந்தியாவில் பின்பற்றப்படும் ஒரு குறிப்பிட்ட பழக்கமானது, புதிதாக திருமணமான தம்பதிகள் தங்கள் குழந்தைகளுக்கு விளையாடுவதற்கு மராபாச்சி பொம்மைகளை பரிசாக அளிப்பதாகும்.
குழந்தைகளுக்கு பரிசாக அளிக்கப்படும் செஞ்சந்தன மரத்தால் செய்யப்பட்ட மரப்பாச்சி பொம்மைகள் மருத்துவ தன்மையுடன் விளங்குவதாக கருதப்படுகின்றன. குழந்தைகள் அவற்றை வாயில் வைத்து சப்பும்போது அதன் மருத்துவ குணங்கள் உடலுக்கு நன்மை செய்வதாக நம்புகின்றனர்.

மேற்கோள்கள்
-----------

1. ↑   *The Times of India Annual*. 1950. பக். 42. .
2. ↑   *Spell of the South*. South Zone Cultural Centre. 1987. பக். 106. .
3. ↑  Srinivasan, Madhumitha (26 September 2011). "Doll them up". *The Hindu*.. பார்த்த நாள்: 11 April 2016.
4. ↑  "Golu Dolls". Lonely Planet. 20 ஏப்ரல் 2016 அன்று மூலம் பரணிடப்பட்டது. 11 April 2016 அன்று பார்க்கப்பட்டது.
5. ↑  Nikki Bado-Fralick; Rebecca Sachs Norris (2010). *Toying with God: The World of Religious Games and Dolls*. Baylor University Press. பக். 36. பன்னாட்டுத் தரப்புத்தக எண்:978-1-60258-181-4. .
6. ↑  "Marapachi dolls:Research Programme" (PDF). UGC Faculty Research Promotion Scheme. 27 ஆகஸ்ட் 2016 அன்று மூலம் (pdf) பரணிடப்பட்டது. 11 April 2016 அன்று பார்க்கப்பட்டது.

வெளி இணைப்புகள்
---------------

மரப்பாச்சி பொம்மைகள், தி இந்து தமிழ் கட்டுரை 2018 ஏப்ரல் 25
**தெற்கு வசீரித்தான்** (*South Waziristan*, உருது: جنوبی وزیرستان) பாக்கித்தானின் நடுவணரசு நிர்வகிக்கும் பழங்குடிப் பகுதிகளில் (**FATA**) ஒன்றாகும். பிற பழங்குடி பகுதிகள் வடக்கு வசீரிஸ்தான் முகமை, குர்ரம் முகமை, கைபர் முகமை, ஒரக்ழை முகமை, முகமது முகமை, பஜௌர் முகமை ஆகும். தெற்கு வசிரிஸ்தான் முகமை எட்டு வருவாய் வட்டங்களைக் கொண்டுள்ளது.

மாவட்டப் பிரிப்பு
-----------------

13 ஏப்ரல் 2022 அன்று இம்மாவட்டத்தின் வடக்குப் பகுதியில் உள்ள 4 தாலுகாக்களைக் கொண்டு மேல் தெற்கு வசீரிஸ்தான் மாவட்டம் என்றும்; தெற்குப் பகுதியில் உள்ள 4 தாலுகாக்களைக் கொண்டு கீழ் தெற்கு வசீரிஸ்தான் மாவட்டம் என இரண்டாகப் பிரிக்கப்பட்டது. .

எல்லைகள்
--------

தெற்கு வசிரிஸ்தானின் கிழக்கில் கைபர் பக்துன்வா மாகாணம், தெற்கில் பலுசிஸ்தான் மாகாணம், மேற்கில் ஆப்கானித்தான், வடக்கில் வடக்கு வசீரிஸ்தான் உள்ளது.

அமைவிடம்
--------

இமயமலையில் அமைந்த தெற்கு வசிரிஸ்தான் முகமை, பாக்கித்தானின் வடமேற்கில் மலைகள்சூழ் மண்டலத்தில் கிட்டத்தட்ட 6620 சகிமீ பரப்பளவில் அமைந்துள்ளது. பெசாவருக்கு மேற்கு, தென்மேற்கில், வடக்கில் டோச்சி ஆற்றுக்கும் தெற்கில் கோமல் ஆற்றுக்கும் இடைப்பட்ட பகுதியில் உள்ள பகுதியே வசிரிஸ்தான் ஆகும்; இது பாக்கித்தானின் நடுவணரசு நிர்வகிக்கும் பழங்குடிப் பகுதிகளில் (FATA) அடங்கும். இதன் வடக்கிலும், கிழக்கிலும் கைபர்-பக்துன்வா மாகாணம் உள்ளது.

கைபர் பக்துன்வா மாகணத்தில்
--------------------------

2018-இல் நடுவண் நிர்வாகப் பழங்குடிப் பகுதிகளை, கைபர் பக்துன்வா மாகாணத்தில் இணைத்த போது, கைபர் பக்துன்வா மாகாணத்தில் தெற்கு வசீரிஸ்தான் ஒரு மாவட்டமாக விளங்கி வருகிறது.

வரலாறு
------

1893 முதல் இப்பகுதி பிரித்தானியப் பேரரசு, ஆப்கானித்தானுக்கு உட்படாது தன்னாட்சியுடைய பழங்குடிகள் ஆட்புலமாக இருந்து வந்துள்ளது. இப்பகுதி பழங்குடிகள் அடிக்கடி பிரித்தானியப் பகுதிகளில் படையெடுத்து சிக்கலை உண்டு செய்தனர். இதனால் 1860க்கும் 1945க்கும் இடையே பலமுறை பிரித்தானியர் எதிர் தாக்குதல்களை நடத்தி வந்தனர். கடினமான வாழியல் சூழலையும் பயங்கரமான உள்ளூர் போராளிகளையும் கருத்தில் கொண்டு பிரித்தானிய இந்தியப் பேரரசின் துருப்புக்கள் இப்பகுதியை "நரகத்தின் கதவை தட்டுபவர்" (*Hell's Door Knocker*) என அழைத்தனர். 1947 முதல் இப்பகுதி பாக்கித்தானின் அங்கமாயிற்று.

இதனையும் காண்க
--------------

* வசீரிஸ்தான்
* தெற்கு வசீரிஸ்தான் மாவட்டம்
* வடக்கு வசீரிஸ்தான் மாவட்டம்
* கைபர் பக்துன்வா மாகாணம்
* கைபர் பக்துன்வா மாவட்டப் பட்டியல்

மேற்கோள்கள்
-----------

1. ↑  South Waziristan Agency
2. ↑  South Waziristan Agency
3. ↑  "KP Cabinet approves South Waziristan's bifurcation for effective management". 13 April 2022.
4. ↑  "South Waziristan split into two districts - Upper and Lower". 14 October 2022.
5. ↑  "South Waziristan divided into two districts". 14 October 2022.
6. ↑  "South Waziristan divided into two districts". 14 October 2022.

வெளி இணைப்புகள்
---------------

விக்கிமீடியா பொதுவகத்தில்,  
 ***வசீரித்தான்***   
என்பதின் ஊடகங்கள் உள்ளன. 

* Waziristan and Mughal empire
* Nehru in Waziristan
* Sketch map of Waziristan
* Mehsuds and Wazirs, the King-makers in a game of thrones
* Lawrence of Arabia in Waziristan